和王教授謙叔述郡圃韵
作者：陳傅良
朝代：宋

paragraphs: 守邊豈無事，治圃亦有說。
朝看士飲羽，暮與客投轄。
且以示多暇，且以勞同列。
我生腸九回，世故肱三折。
環堵僅尋丈，短亭聊歲月。
忽蒙當宁記，濫補專城缺。
區區自米鹽，在在欲黼黻。
矧惟有茲山，未省從何月。
張羅上空庭，尋斧及勁節。
舊觀誰緝熙，新思蓋綿蕝。
幸方一小治，尚可六太息。
胡然召南人，而驟歌所茇。